Algirdas Raslanas

Algirdas Raslanas (g. 1956 m. rugsėjo 9 d. Dusetose, Zarasų rajonas) – Lietuvos irkluotojas, pedagogas, sporto mokslininkas bei vadybininkas.

 Biografija 
1975 m. baigė Prienų 1-ąją vidurinę mokyklą. 1975–1979 m. studijavo Lietuvos kūno kultūros institute (LKKI), įgijo kūno kultūros dėstytojo diplomą. 1978–1979 m. Lietuvos irklavimo rinktinės narys. 1979–1981 m. Kauno 38-osios vidurinės mokyklos kūno kultūros mokytojas. 1981–1985 m. studijavo neakivaizdinėje aspirantūroje Leningrado kūno kultūros mokslinio tyrimo institute.

1981–1986 m. LKKI Irklavimo, buriavimo ir turizmo katedros dėstytojas. 1986–1989 m. Slidinėjimo, dviračių sporto ir šaudymo katedros vedėjas. 1987 m. Maskvos srities kūno kultūros institute apgynė pedagogikos mokslų kandidato disertaciją.http://www.mokslas.mii.lt/mokslas/SRITYS/duom00.php?pav=R&sritis=S  1989–1990 m. LKKI Bendrojo fakulteto dekanas.http://www.lse.lt/index.php?2945226201

1990–1993 m. ir 2005–2009 m. Kūno kultūros ir sporto departamento (KKSD) prie LR Vyriausybės generalinis direktorius. 1993–1997 m. Respublikos sportininkų rengimo centro direktoriaus pavaduotojas.http://www3.lrs.lt/n/rinkimai/seim96/kandvl.htm-17119.htm 

1997–2005 m. KKSD prie LRV generalinio direktoriaus pavaduotojas. 2002 m. VPU ir ŠU apgynė habilituoto daktaro disertaciją. 2002 m. VPU Kūno kultūros katedros profesorius. Nuo 2008 m. UNESCO tarpvyriausybinio Fizinio lavinimo ir sporto vystymo komiteto narys.http://www.1000metu.lt/Pages/Biography.aspx?id=1831

2023 m. pirmalaikiuose rinkimuose išrinktas Kupiškio rajono savivaldybės meru.Kupiškio rajono meru išrinktas socialdemokratas A.Raslanas 15min.lt

Moka rusų, lenkų, anglų, prancūzų kalbas.

 Šaltiniai 

Kategorija:Lietuvos irkluotojai
Kategorija:Lietuvos pedagogai
Kategorija:Lietuvos sporto veikėjai
Kategorija:Kupiškio merai